Faster (film, 2010)
<s>Brži od pravde () američki je akcioni triler film iz 2010. režisera Georgea Tillmana mlađeg.</s><s>Glavne uloge igraju Dwayne Johnson i Billy Bob Thornton, kao kriminalac željan osvete odnosno korumpirani policajac koji ga ganja, redom.</s><s>Glume i Tom Berenger, Oliver Jackson-Cohen, Adewale Akinnuoye-Agbaje i Carla Gugino.</s><s>Film je izašao 24. novembra 2010. i donio zaradu od 11,6 miliona dolara.</s>

<s>Radnja</s>

<s>Nakon izlaska iz zatvora, „Vozač”, alijas James Cullen, trči do svog Chevroleta Chevelle 1970.</s><s>Vozi se do ureda u Bakersfieldu, California i ubija čovjeka.</s><s>Posjećuje čovjeka koji mu je dao auto i pištolj, gdje ga primorava da mu da spisak imena.</s><s>U međuvremenu, Vozača prati detektivka Cicero i njen partner Slade Humphries „Policajac” – detektiv koji vrlo skoro treba oda ode u penziju i čiji je život pun problema zbog iscrpljujuće ovisnosti o heroinu.</s><s>Cicerova doprinosi slučaju kada prepozna Vozača na videu.</s><s>Kasnije, bezimeni atentator kojeg zovu „Ubica”, unajmljen je da ubije Vozača.</s><s>Ubica obećava svojoj djevojci Lily da će to biti njegov posljednji posao.</s>

<s>Vozač odlazi do drugog imena na spisku, starca Kennetha Tysona, koji snima snuff filmove.</s><s>Usred je snimanja seksualnog napada kada Vozač razvali vrata i ubije ga namrtvo.</s><s>Ubica otpočinje pucnjavu u hodniku, ali Vozač pobjegne.</s><s>Ovo utiče na Ubicu filozofski, pa zaprosi Lily i doživljava slučaj lično.</s><s>Policajac i detektivka istražuju Vozačevu prošlost i otkrivaju da je prevaren.</s><s>Cicerova se sjeti vozača iz videa smrti njegovog polubrata Garyja, koju je snimio videograf Tyson.</s><s>Na snimku, neidentifikovani čovjek ubija Vozača u glavu, ali on se ipak izvuče od sigurne smrti i ugrađena mu je metalna pločica u lobanju.</s>

<s>Vozač posjećuje kuću svoje bivše djevojke.</s><s>Ona zna da on ubija ljude iz videa i, nakon što otkrije da je abortirala njihovo nerođeno dijete i započela novi život, ona mu govori da se nada da će uspjeti u osveti.</s><s>U striptiz klubu u Nevadi, Vozač zbode izbacivača Hovisa Nixona, koji mu je ubio polubrata Garyja.</s><s>Ubrzo, i Policajac i Ubica saznaju da je čovjek preživio ubodne rane i da je u bolnici.</s><s>Znajući da će Vozač otići da ga dokrajči, Policajac se priprema da se tamo sukobi sa njim.</s>

<s>Dok je Nixon na operacionom stolu, dolazi Vozač i ubija ga.</s><s>Policajac pokuša da ubije Vozača ali bezuspješno; Vozač mu poštedi život jer je vidio da ima značku.</s><s>Dok se vozi od bolnice, Vozač se susreće sa Ubicom.</s><s>Nakon brze potjere na autoputu, Ubica ranjava Vozača u vrat nakon što mu je ovaj izbušio gumu.</s>

<s>Ime koje nije na spisku je Vozačev otac.</s><s>Vozač vjeruje da je njegov otac sredio da on i njegov polubrat Gary budu ubijeni nakon što je odbio da podijeli novac od pljačke banke.</s><s>Vozač je rođen kao rezultat afere svoje majke, što Vozačev otac nikada nije mogao da oprosti.</s><s>Vozač otkrije da mu je otac umro prije nekoliko godina, dok mu majka zašiva ranu na vrati prije nego što ode.</s><s>Posljednji čovjek je putujući evangelista po imenu Alexander Jerrod, a nakon što završi sa predavanjem i svi odu, Vozač se suočava sa njim.</s><s>Jerrod zna zašto je tu i govori da je promijenio svoj život, moleći za oprost.</s><s>Vozač ga poštedi, ali stiže Ubica.</s>

<s>Detektivka Cicero saznaje istinski identitet čovjeka koji je upucao Vozača.</s><s>Juri prema crkvi; Policajac je već stigao na poprište.</s><s>Ubica govori Vozaču da uzme njegov pištolj tako da testiraju vještine.</s><s>Vozač odbija i kaže da ne želi probleme sa njim.</s><s>Ubica objašnjava da je želio da bude bolji jer nije mogao da hoda dok je bio dijete.</s><s>Policajac dolazi i upuca Vozača u glavu, otkrivajući da je on bio taj koji ga je pokušao ubiti u videu.</s><s>Daje Ubici novac za neobavljeni posao, jedan dolar, što ovaj odbije.</s><s>Ubica odlazi, govoreći Policajcu da ga više nikad ne kontaktira.</s>

<s>Policajac zove svoju djevojku i govori joj da će sve biti uredu jer je zaključio slučaj i čitao literaturu o ženama.</s><s>Žena policajca Marina bila je Garyjeva djevojka i izvještavala je za Policajca.</s><s>Govori mu o pljački banke i da je Policajac sastavio ekipu da smaknu Garyja i Vozača.</s><s>Iznenada, Policajca upuca Vozač, koji je preživio zahvaljujući metalnoj pločici.</s><s>Detektivka Cicero stiže na scenu nakon što je Vozač već otišao; odlučuje da neće odati uključenost Policajca u ilegalne radnje.</s>

<s>Vozač prosipa urnu svog brata u more i odvozi se u zalazak sunca; istovremeno, Evangelista počinje da drži propovijed o praštanju.</s>

<s>Uloge</s>

<s>Produkcija
Variety je izvijestio u maju 2009. da je Dwayne Johnson u posljednjim pregovorima za ulogu te da će Phil Joanou režirati.</s><s>Tog septembra je objavljeno da je Joanou odustao i da će George Tillman Jr. režirati.</s><s>Salma Hayek je bila opcija za ulogu Cicerove, ali sedmicu prije nego što je snimanje počelo odustala je zbog „problema sa rasporedom”.</s><s>Hayekovu je zamijenila Carla Gugino.</s><s>Glavno snimanje je počelo 8. februara 2010. u Los Angelesu i nastavljeno je u Pasadeni i Santa Clariti (California).</s>

<s>Chevelle
Chevrolet Chevelle koji vozi Vozač naročito je istican u filmu i ima zadnji dio modela iz 1971. ili 1972, a prednji dio modela iz 1970, vjerovatno zbog rijetkosti i vrijednosti modela Chevelle SS 454 1970 koji je trebao da bude auto koji se vozi u filmu (što nije eksplicitno određeno).</s>

<s>Soundtrack</s>

<s>Izlazak
Film je donio prihode od 12,2 miliona dolara tokom petodnevnog perioda prikazivanja od Dana zahvalnosti.</s><s>U kinima se zadržao do 10. februara 2011.</s><s>Na kraju, prihodi u svijetu su bili 35.626.958 dolara.</s><s>Film je produciran uz budžet od 24 miliona dolara.</s><s>Izašao je kao video 1. marta 2011. i donio još 17,3 miliona dolara od DVD i Blu-ray prodaje u SAD-u.</s>

<s>Kritika 
Rotten Tomatoes daje filmu rejting 42% na osnovu 131 recenzije; prosječna ocjena je 5,0/10.</s><s>Na Metacriticu ima rejting 44 od 100.</s>

<s>Reference</s>

<s>Vanjske veze
 Zvanični veb-sajt (arhiva)</s>

<s>Američki filmovi
Akcijski trileri</s>

